anall ai ùl a 


WIVU KWA MKE MWENZA 


Imeandikwa na Abdurahmani Muhina. 
Imepitiwa na Yunus Kanuni Ngenda. 


Itakapo tokea mumeo kaoa mke mwingine mkawa mko 
wawili au zaidi ya wawili nasaha zangu kwako ni hizi 
zifuatazo: 


Soma kwa makini ewe mwanamke nasaha hizi 


l-Unatakiwa ulazimiane na wajibu wako yaani ufanye 
wajibu wako kwa mumeo na wala usimpe shetani njia, 
atapata nafasi ya kukushawishi ukaanza kupunguza 
kutekeleza haki za mumeo kwa wivu wako. 


2-Ukifanya hivyo utaukamata moyo wa mumeo na 
utapendwa na mumeo hata kama mumeo kaoa mke zaidi ya 
mmoja, na nilazima ujue kwamba mwanaume kuoa mke 
zaidi ya mmoja ni ruhsa aliyopewa na ALLAH. 


3-Elewa Dada yangu kwamba miongoni mwa mambo 
muhimu ambayo atayachuma mwanamke ambae yupo 


katika ukewenza ni kumtendea wema mke mwenzie au 
wake wenzie na kuwasamehe makosa yao wanayo mfanyia 
kwani hakuna mkamilifu isipokuwa ALLAH. 


Ili aonekane katika mtazamo wa mwanamke mwenye akili 
na heshima asiyekuwa na mambo ya kimaudhi, mwenye 
kushikamana na dini yake. 


Mwanamke aliye faulu m yule ambae anampa raha 
mumewe vyovyote iwavyo na mwanamke aliye feli na 
anaejiadhibu ni yule ambae anayajaza maisha ya mumewe 
tabu, malawama, ugomvi na malalamiko, mwanamke huyu 
atakosa dunia na akhera na hii ni hasara kubwa. 


KUWA HIVI: 


Mwanamke aliye swali sala ya alfajir kisha akakaa kwa 
ajili ya kumuandalia mumewe kahawa au mlo wa asubuhi 
wakati ameshatayarisha mavazi ya mumewe kwa utaratibu 
mzuri, mwanamke aliye wapanga vizuri watoto wake na 
kuwapatia kifungua kinywa kwa pamoja watoto wakatoka 
kwenda zao shuleni hali ya kuwa na furaha tele, na 
mumewe akaenda kazini akiwa na furaha, tabasamu, 
uchangamfu na nguvu, Mashallah!. 


Hayo ni miongoni mwa mambo yanayoleta raha, furaha, 
utulivu na burudani katika ndoa. 


USIWE HIVI: 


Mwanamke aliye sali sala ya alfajir mwishoni mwa muda 
(kwa kuchelewa) kisha akarudi tena chumbani kwake 
kuendelea kulala ili akamilishe usingizi wake: 


Mwanamke aliyechelewa kuamka na alipo amka akaanza 
kumpiga bint yake kisa hakuchana nywele huku kachelewa 
shule na mumewe amekwenda kazini amejaa mawazo ya 
ugomvi ulio tokea usiku na kukosa raha kisha akaandaliwa 
chai au kahawa na secretary huku akimuuliza vipi boss 
mbona umefunga vibaya vifungo na unaonekana hupo 
sawa! swali linakosa jibu la ukweli na mumewe anabakia 
katika mtihani. 


Hayo ni miongoni mwa mambo yanayopelekea maisha ya 
ndoa kuwa ya tabu, dhiki, kero, ugomvi na hata kuvunjika 
kwa ndoa. 


NENO LA MWISHO: 


Ewe mwanamke wa kuslam elewa kuwa ndoa ni ibada, 
ndoa ni utulivu, ndoa ni raha, ndoa ni furaha, ndoa ni 
faraja, ndoa ni amani na upendo. Pia ndani ya ndoa kuna 
baraka na kheri nyingi kutoka kwa Allah. 


Ni vema kuishi kwa kuzingatia hayo na huku ukijitahidi 
kumcha Allah subhanahu wa ta'ala. 


Tunamuomba Allah ajaalie kheri barka na utulivu katika 


